Ali Benarbia

Ali Benarbia (s. 8. lokakuuta 1968 Oran) on algerialainen entinen jalkapalloilija, pelipaikaltaan keskikenttäpelaaja.

Benarbia pelasi Ranskan pääsarjassa Ligue 1:ssä yhteensä 222 ottelua edustaen Martiguesia, Monacoa, Bordeauxia ja PSG:tä. Hän voitti mestaruuden Monacossa kaudella 1996–1997 ja Bordeauxissa kaudella 1998–1999. Ranskan toisella sarjatasolla Ligue 2:ssa Benarbia pelasi 197 ottelua Martiguesin joukkueessa. Benarbia pelasi pääsarjatasolla myös Englannin Valioliigan Manchester Cityssä 71 ottelun verran sekä qatarilaisissa Al Rayyanissa ja Qatar SC:ssä. Al Rayyanissa hän voitti Qatarin cupin kaudella 2003–2004.

Algerian maajoukkueessa Benarbia pelasi yhdeksän ottelua vuosina 2000–2001.

Lähteet 

Algerialaiset jalkapalloilijat
Vuonna 1968 syntyneet
Elävät henkilöt